《送合学袁尚书帅蜀》
明代·沈继祖

平章西事久仪图，朝有佥言帝曰俞。
竟识向来袁彦道，无忧今有管夷吾。
汉中席卷三秦定，卞子功成两虎俱。
根本所先能用蜀，况乘兴运即擒胡。
蜀备三边北最多，西南未易便包戈。
嗟哉作俑茶盐酒，久矣疲民战守和。
筑室道谋须勇决，养鱼沸鼎益烦苛。
归来便把中书笔，留与儿童日咏歌。

作者简介：[明]字公绳，后以字行，更字宜孙，万历（一五七三－一六二o）时吴郡（今江苏苏州）人。作山水，溪山宛转，林木森郁，尝为蔡亏父写诘摩诗意图。写闺阁中人，亦有态。《画史会要、明画录》。